Lingua esperantu/Calabbrisi-Rumbiolu

L**'esperantu** è na lingua artificiali criata tra u 1872 e u 1887 d'u mèdicu polaccu Ludwik Lejzer Zamenhof. I scopi di sta lingua sugnu a parità di tutti i lingui chi si poti avìri sulu grazzi all'usu i na lingua neutra, e non usandu na lingua chi jè proprietà di nu populu. Quindi non è lingua ufficiali nta nudja nazzioni. U nomi "esperanto" veni d'u pseudonimu chi usava Zamenhof quandu firmava: *Doktoro Esperanto* (Dottori Speranti, chi spera). Zamenhof prima a chjamava *Lingvo Internacia* (pron. /lingvo internazìa/) chi voli diri "lingua nternazziunali".

## Storia
Zamenhof campava a Białystok, na città chi mo è nta Polonia, ma prima era ufficialmenti nt'o territoriu i l'Imperu Russu. Nta sta città pe motivi storici nc'eranu quattru populi diversi: russi, polacchi, tedeschi e ebbrei, ognunu c'a lingua soi, e ognunu in disaccordu cu l'atru. Comu scrissi nt'a na lìttara, Zamenhof suffrìa nta Białystok, anduvi si potìa capisciri megghju ca nta atri posti u problema linguisticu e i differenzi chi cria.
Nu jornu lejìu i scritti "*svejcarskaja*" (portineria) e *"konditorskaja*" (pasticceria) e nci vinni a penzata ca c'u suffissu "-skaja" si potenu formari tanti paroli chi indicanu posti anduvi si faci ncuna cosa (putihgi o posti anduvi si faci nu lavuru ): stu meccanismu di suffissi (e prefissi) fu poi una d'i caratteristichi i l'esperantu.
Cuminciau quindi u pensa a na lingua artificiali (chi quindi non apparteni a nudju popolu) e criau na prima versioni cu l'aiutu i certi cumpagni i scola, chi poi però abbandunaru u proggettu. Furu d'aiutu i lingui chi Zamnehof parrava tutti i jorna (polaccu, russu) o chidji chi studiava (francisi, tedescu, nglisi, grecu, latinu, ebbraicu). Quandu cuminciau l'università nt'a Russia, pàisa, preoccupatu pe sta distrazzioni d'u figghju, vrusciàu u primu proggettu i lingua nternazziunali. Quandu Zamenhof tornàu, tornau a lavurari o proggettu, criàndu vari lingui sempri cchjù raffinati, finn'a quandu nt'o 1887 a pubblicàu nt'o Primu libbru (*Unua libro*), pubblicatu c'u pseudonimu "Doktoro Esperanto" (Dotturi Speranti, chi spera).

### Movimentu esperantista
Viàtu doppu a pubblicazzioni i l**Unua libro'' a lingua si diffondìu tra l'intellettuali e genti cumuni. Nt'o 1905, a Boulogne-sur-Mer (Francia) nci fu u primu congressu esperantista, e fu fatta a "[[:it:Dichiarazione di Boulogne|Dichiarazzioni i Boulogne]]" chi definìa l'esperantismu. I stu momentu in poi a comunità esperantista fici a storia i l'esperantu, e no cchjù Zamenhof, mentri i congressi esperantisti continuaru ogni annu, finn'a mo (a parti i l'anni d'i Guerri Mondiali). N'atru congressu storicu fu chidu i Praga d'u 1996, anduvi fu scrittu u "[[:it:Manifesto di Praga|Manifestu i Praga]]", chi tratta megghju a filusofia d'u movimentu.

==Filusofia==

I megghju riassunti d'a filusofia esperantista su' a [http://it.wikisource.org/wiki/Dichiarazione_di_Boulogne Dichiarazzioni i Boulogne], ma soprattuttu u [http://it.wikisource.org/wiki/Manifesto_di_Praga_del_movimento_per_la_lingua_internazionale_esperanto Manifestu i Praga].

L'idea fu chidja u si faci na lingua facili u si mpara (si spendinu pocu sordi e tempu), e neutra pe l'usu nternazzionali, apparandu tutti i nazzioni (cunquistati e cunquistaturi). Siccomu avarrìa u jè usata sulu pe sacunda lingua sulu quandu si parra cu furasteri si sarvarrènu i lingui 'n perìculu e si eliminarrenu i vantaggi i cu nescìu nt'a nazzioni chi esporta a lingua (a nazzioni forti), chi parra megghju i l'atri. È forzi l'unica lingua chi poti èsseri candidata comu lingua franca nta l'[[Unioni Europea]] - pecchì è già canusciuta e usata d'a fini d'u 1800 - sparti d'u nglisi, chi però non è neutru e duna vantaggiu a [[Regnu Unitu]].Quindi, vantaggi senza prezzu pe na nazzioni sula, mentri cu l'esperantu si vorrìa u si mentinu tutti o stessu livellu.

Nu modellu chi certi esperantisti vorrenu è: nu eventuali dialettu (o lingua locali) u si parra cu i paisani, na lingua ufficiali p'a nazzioni propria, e l'esperantu p'o mundu.

===Simbuli===
A bandera tradizzionali i l'esperantu rappresenta a filusofia i sta lingua: è virdi, e subb'all'angulu atu a sinistra àvi na stidja virdi a cincu punti nta nu riquadru jancu. U virdi significa speranza p'o futùru, u jancu a paci, e a stidja a cincu punti i cincu continenti abbitati uniti. N'atru simbolu famosu è u ''Jubilea'', na bandera janca cu dui "e" simmetrichi e virdi chi rappresentanu u mundu. Puru nta sta bandera i culuri jancu e virdi significànnu paci e speranza p'o mundu.

==Alfabbetu e pronuncia==
[[Mmàggini:1908-kl-t-zamenhof.jpg|thumb|left|200px|[[Ludwik Lejzer Zamenhof]], 1908]]
L'[[alfabbetu]] i l'esperantu usa 22 lìttari di l'alfabbetu latinu:
*a, b, c, d, e, f, g, h, i, j, k, l, m, n, o, p, r, s, t, u, v, z
cchjù àtri sei lìttari formati medianti nu signu:
*ĉ, ĝ, ĥ, ĵ, ŝ, ŭ
In totali, sugnu 28 lìttari. Pe ogni lìttara nc'è sulu nu sonu, e ogni sonu poti esseri scrittu sulu medianti na lìttara, e no cchjù. L'[[accentu]] di ogni parola cadi subb'a penultima [[vocali]] sempri; nci sugnu dui [[menzavocali|menzivocali]] (j e ŭ) chi formanu [[dittonghi]] si su' vicini all'atri vocali e non pìgghjanu mai l'accentu, e quindi no su' cuntati quandu si faci a divisioni n sìllabi.

I littari i l'esperantu e a pronuncia loru sacundu l'alfabbetu foneticu nternazziunali:

<center>

</center>

==Nu pocu i grammatica==
U dottori Zamenhof era poliglotta e quindi criàu na grammatica facili pigghjandu ispirazioni di tanti lingui naturali parrati, i 'duvi vèninu paroli e reguli i grammatica. Siccomu nenti fu mbentatu, assai perzuni preferiscinu u chjamanu sta lingua "pianificata". Era affascinatu d'a flessioni minima d'a lingua nglisi, chi ispirau a flessioni d'i verbi, cu differenzi mportanti.

L**'articulu** è unu sulu (non cangia per generi e nùmaru), e jè determinativu (''la''). Si ncuna cosa è indeterminata, basta nomm'u si menti l'artìculu:
*''La libro'' = U libbru
*''Libro'' = (Nu) libbru

===Pronomi perzunali===
I pronomi perzunali sunnu i seguenti:


===Diricàti: nomi, aggettivi, verbi e avverbi===
Ogni parola è formata i na [[diricata (linguistica)|diricata]], o puru cchjù di una  misi anzemi ([[agglutinazzioni]]). A stessa diricata poti apparteniri a nu tipu grammaticali a sacundu i l'urtima vocali soi. Pigghjamu a diricata "muzik-":

*''muzik**o*** = musica ('''-o''' è a terminazzioni d'i nomi)
*''muzik'''a*** = musicali (**-a** è a terminazzioni i l'aggettivi)
**muzik*'i*** = sonari, fari musica ('''-i''' è a terminazzioni d'i verbi all'infinitu)
*''muzik'''e*** = musicarmenti (**-e** è a terminazzioni i l'avverbi)

Cusì, canuscendu una sula i sti paroli, quandu si ncuntra n'atra si capisci u significatu.

### Verbi
Tutti i verbi su regulari. I modi e tempi d'i verbi si distìnguinu sulu d'i desinenzi, senza u si usanu ausiliari p'o modu verbali; i desinenzi non cangianu a sacundu d'a perzuna verbali, ma sulu a sacundu d'u modo e d'u tempu. È forzata quindi a presenza d'u soggettu: "*Mi vidas*" significa "Io viu", "*Pascali vidas*" significa "Pascali vidi". Non servi u soggettu sulu si u verbu è impersonali: "*Pluvas*" = "Chjòvi".

Tabella riassuntiva d'i terminazzioni d'i tempi verbali:

Nc'è puru a coniugazioni composta, chi si forma cu i participi misi anzemi o' verbu èsseri ("*esti*").

#### Nomi e aggettivi
L'aggettivu poti veniri prima o doppu d'u nomi:
**Bela domo = Domo bela* = Casa bedja 
U **plurali** di verbi e aggettivi si forma sulu mentendu na "-j" a fini parola:
**La libro bona* = U libbru bonu → *La libroj bonaj* = I libbra boni
Siccomu a lìttara "j" è na menzavocali, l'accentu resta subb'a stessa vocali anduvi si trova o singolari:
**Libro bona* (pron. /l**ì**bro b**ò**na/) → *Libroj bonaj* (pron. /l**ì**broi b**ò**nai/)

Si nu nomi (e l'aggettivi soi) è complementu oggettu, allura si aggiungi na "-n" a fini. Si poti cusì cangiari l'ordini d'i paroli senza u si perdi u significatu d'a frasi (cangia sulu l'enfasi):

**Viro legas bona*'n** libro**n**. = Viro bona**n** libro**n** legas. = Bona**n** libro**n** legas viro = ...'' = N'omu leggi nu libbru bonu.

St'aggiunta d'a terminazzioni "-n" si chjama **accusativu**, e vali puru p'e pronomi perzunali, pemm'u si formanu i pronomi perzunali oggettu:
*''Mi vidas li**n**. = Mi li**n** vidas. = Li**n** mi vidas.'' = Io viu ad idju.

L'aggettivi non ànnu **generi** femminili e maschili, ambeci i nomi chi indicanu esseri i sessu femminili finiscinu cu "-ino":
*''filo'' (figghju) → ''fil**ino*** (figghja)
*''kato'' (gattu) → ''kat'''ino*** (gatta)
Tutti i nomi chi non indicanu perzuni o animali su neutri.

## Classificazioni linguistica
I paroli su di origini indoeuropea, ma a grammatica si avvicina i cchjù a lingui non indoeuropei, comu u turcu, u giapponisi o u finlandisi, pecchì àvi caratteristichi agglutinanti. Comu lingua artificiali è classificata lingua d'aiutu nternazzionali (scopu u rendi cchjù facili i comunicazzioni tra i nazzioni).

## Origgini d'i palori
I diricati chi formanu i paroli furu pigghjati soprattuttu dî: lingui germanichi (tedescu e nglesi...), lingui neolatini (francisi, spagnolu, italianu, latinu...) e lingui slavi (polaccu, russu...). Ncunu sempiu di parola e a lingua d'origgini su scritti ccà sutta. U si teni cuntu ca i vocali a fini parola indicànnu a categoria verbali (**-o** ìndica nu nomi, **-e** n'avverbiu, **-i** nu verbu, **-a** n'aggettivu):
**birdo* = acedju → nglisi *bird* + "-o"
**rajto* = dirittu → nglisi *right* scrittu però comu si pronuncia in esperantu: "rajt" (pron. /ràit/) + "-o"
**domo* = casa → polaccu *dom* + "-o" (diricata indoeuropea, apposta assumigghja o latinu "domus")
**muziko* = musica → parola comuni europea
**ĉielo* = celu → italianu *cielo*
**patro* = patri → latinu (ma simili cu a maggior parti d'i linugui indoeuropei, pecchì è na diricata indoeuropea)

I paroli cchjù recenti veninu di lingui puru non (indo)europei. Pigghjamu pe esempiu:
**samurajo* = samurai (giapponisi)
**Budho* = Budda
O lingui non famosi (attraversu i lingui nazzionali):
**ndujo* = nduja (italianu meridionali estremu, salami calabbrisi tipicu d'a provincia i Vibbu)

Però in generali, a maggioranza dî paroli veninu dî famigghji linguistichi montugati prima.

### Agglutinazzioni
Ad ogni diricata, sparti d'a vocali chi indica a categurìa grammaticali, si ponnu aggiungìri puru atri diricati, oppuru suffissi o prefissi u si cangia u significatu:

**mal-* (prefissu chi indica significatu cuntrariu) + *bela* (bedju/a) = ***mal'''bela'' (bruttu/a)
*''muziko'' (''musica'') + ilo (strummentu) = ***muzik**ilo'' (strummentu musicali)
*''akvo'' (acqua) + ''birdo'' (acedju) = ***akvo*'birdo* (acedju d'acqua)

===I correlativi===
N'esempiu di agglutinazioni perticolari su' i correlativi, paroli formati cu cincu prefissi e novi suffissi, e chi apparteninu a diversi parti d'u discurzu grammaticali. Servinu pe domandi, risposti, indicazzioni, ecc. 



==Esempi di lingua==
Nu pezzu curtu, ma chi ammustra assai caratteristichi i l'esperantu è u Patri nostru, chi ccà sutta è in esperantu, e poi nta na traduzzioni:

Nta sti pocu righi si ponnu vidiri usati verbi all'indicativu e volitivu, e (*'evidenziati**) correlativi, u prefissu d'u contrariu **mal-** e atri suffissi, comu **-igi** (rendiri, fari diventari): l'aggettivu ''libera'' (libbaru/a) diventa ''liber**igi**'' (libbarari, rendiri lìbbaru).

===Frasi utili===
* Ciau = ''Saluton''
* Comu ti chjami? = ''Kiel vi nomiĝas?''
* Io mi chiamu... = ''Mi nomiĝas...''
* Comu t'a passi? = ''Kiel vi fartas?''
* Bona jornata! = ''Bonan matenon!''
* Bona sira! = ''Bonan vesperon!''
* Bona notti! = ''Bonan nokton!''
* Grazzi, e bona jornata! = ''Dankon, kaj bonan tagon!''
* Paci! = ''Pacon!''

==Usi==
L'esperantu veni usatu pe traducìri operi di atri lingui naturali, ma puru pemm'u si scrivi direttamenti (poesii, e prosa) dandu dimostrazzioni ca poti èsseri na lingua "viva". I circuli esperantisti (a 'ssai  di perzuni chi aderiscinu su' giuvani) si riuniscinu e fannu inizziativi i tutti i tipi parrandu esperantu.

Nci su' proposti u si usa l'esperantu comu lingua franca nta l'[[Unioni Europea]] pecchì si evitarrìa u si spendi u 40% d'u bilancio pe traduzzioni, senza u s'avvantaggia nudja nazzioni.

U messali cattolicu fu puru traduciutu ufficialmenti in esperantu. I [[papa|papi]] danno l'aguri i Natali e Pasca in esperanto, nt'o salutu ''Urbi et orbi''.

A [[San Marinu]] l'esperantu è a lingua di l'Accademia Nternazziunali d'i Scienzi (''Akademio Internacia de la Sciencoj'').

All'Olimpiadi di [[Pechinu]] d'u [[2008]] l'esperantu fu una d'i pocu lingui ufficiali p'a diffusioni d'i notizzi olimpichi.


==Annotazzioni==

==Bibbliografia==
===Storia e dati generali===
* Ludwik Lejzer Zamenhof. ''Letero al N. Borovko'' ("Lettera a N. Borovko"), 1895. codici ASIN B000891FP2
* William Auld. ''La fenomeno Esperanto'' ("Il fenomeno esperanto"). Rotterdam. Universala Esperanto-Asocio. 1988
* Claude Piron. ''La bona lingvo'' (La lingua buona) trattato sulla lingua, Paperback, 1989. ISBN 978-963-571-294-6
* Claude Piron. ''Psikologiaj reagoj al Esperanto'' (Reazioni psicologiche all'Esperanto) (saggiu 1988)
*Edmond Privat. ''Vivo de Zamenhof'' (Vita di Zamenhof), ELibro, 2001. ISBN 91-7303-127-5
*Ulrich Lins. ''La lingua pericolosa. Storia delle persecuzioni contro l'esperanto sotto Hitler e Stalin''. Traccedizioni. 1990. ISBN 8872050006
*Pierre Janton. ''Esperanto. Lingua, letteratura, movimento''. Cooperativa Ed. Esperanto. 1996. ISBN 8885872077
*Francesco Amerio; G. Bonvecchiato; Gian Carlo Fighiera. ''Esperanto: dati e fatti''. FEI Fondo Marelli. 2002. ISBN 88-85872-11-5
*Giordano Formizzi, ''Le radici culturali dell'esperanto. La pedagogia di Giovanni Amos Comenio''. Gabrielli Editori. 2006. ISBN 8860990076
*Carlo Minnaja. ''L'esperanto in Italia. Alla ricerca della democrazia linguistica''. Il Poligrafo. 2007. ISBN 8871155467

===Grammatica e lessicu===
*Ludwik Lejzer Zamenhof. ''Internacia lingvo'', 1887 codice ASIN B0000CJ1VA
* L.L. Zamenhof. ''Unua Libro'' (Primo libro), 1905 (I ristampi i l**Unua Libro* non ànnu codici ISBN)
* L.L. Zamenhof. *Fundamento de Esperanto*. Edistudio. 1991. ISBN 88-7036-046-6
*Bruno Migliorini.* Manuale di esperanto*.  Cooperativa Editoriale Esperanto, Milano, 1995. ISBN 88-85872-04-2
*Roger Imbert; Tibor Sekelj; Ivica Spoliarek. *Esperanto. Introduzione alla lingua internazionale*. Cooperativa Ed. Esperanto. 1993. ISBN 8885872034
*René de Saussure. *Fundamentaj reguloj de la vort-teorio en esperanto* (Regoli fundamentali d'a teoria lessicali nta l'esperantu). ELibro. 2003 ISBN 91-7303-191-7
*Carlo Minnaja. *Vocabolario italiano-esperanto*. Cooperativa Ed. Esperanto. 1996. ISBN  8885872050

=== L'esperantu nt'a scola ===
* *The League of Nations and Esperanto - 1921-1922*, British Esperanto Association, Londra, 1922, pag. 12.
* Ippolito Piatti, *La Conferenza di Ginevra e il problema della introduzione dell'Esperanto nelle Scuole*, Società Esperantiste Milanesi, Milano, 1922, pag. 8.
* *La Conferenza Internazionale per l'insegnamento dell'Esperanto nelle scuole*, *L'esperanto*, anno 9, n. 5, pagg. 98-106, Verona - San Vito al Tagliamento, aprili 1922.
* Ecole des Sciences de l'Education (institut Jean Jacques Rousseau), *Conférence Internazionale pour l'Enseignement de l'Espéranto dans les Ecoles - réunie au Secrétariat de la Société des Nations - du 18 au 20 Avril 1922 - Compie-rendu sommaire en francais*, Ginevra, 1922.
* Schroeter, *Esperanto und weltliche Schule*, in *Die freie Schule'', anno 111 n. 30, Herne, luglio 1923, pagg. 127-128.

## Ligami nta progetti wiki
*"Wikilibri italiana" àvi nu corsu di esperantu bonu

## Ligami nta internet
*Versioni pe internet e pe computer d'u vocabulariu italianu-esperantu i Carlo Minnaja
*Corsu multimediali Italianu-Esperantu gratis (Microsoft Windows e Linux)
*Manuale di esperanto, Bruno Migliorini (distribbuzzioni lìbbara, pdf)
*Parra comu mangi, argomentazzioni subb'all'esperantu, riferimenti e grammatica leggera; cu na sezzioni di critichi e discusioni subb'a l'esperantu
*Situ cu testi in esperantu gratis (pdf) 
*Elibroj, operi famosi traduciuti in esperantu gratis (pdf)
*Storia i l'esperantu

Catigurìa:Linguìstica (Cal)
Catigurìa:Linguìstica